માનવમિત્ર, અમદાવાદ : અમદાવાદ શહેરની સીબીએસસી બોર્ડ સાથે સંલગ્ન સ્કૂલો દ્વારા બાળકોને સ્કૂલમાં નહિ પ્રવેશ આપવાને મામલે છેલ્લાં કેટલાય સમયથી વાલીઓ આ મુદ્દે ઝુંબેશ ચલાવી રહ્યાં છે જેનાં ભાગરૂપે આજે અંદાજે 50 જેટલાં વાલીઓએ વડાપ્રધાન મોદીને અમારા બાળકોને સ્કૂલમાં પ્રવેશ કરાવી દો તેવી રજુઆત સાથે અમદાવાદની થલતેજ વિસ્તારની ઉદ્દગમ, ઝીબાર તથા સેટેલાઇટની આનંદ નિકેતન સ્કૂલનાં આશરે 50 જેટલાં વાલીઓએ ભેગા થઈને વડાપ્રધાનને પત્ર લખ્યો હતો જેમાં તેઓએ જણાવ્યું હતું કે તમે અમારા બાળકોને શાળામાં પ્રવેશ અપાવીને તમારો ભાઇધર્મ નિભાવો અથવા અમારી રાખડી પાછી મોકલો, જેનાથી તમે આપેલું વચન એળે ના જાય. આ જોકે પરિપત્ર સ્કૂલ માફિયાઓ સ્વીકારતાં નથી જેનાથી એવું કહી શકાય કે ગુજરાતમાં શિક્ષણનું વેપારીકરણ થઇ ગયું છે.